
Nr. 4500/19.07.2024
RAPORT DE SPECIALITATE

 la Proiectul de hotărâre privind aprobarea cotizației suplimentare pe anul 2024 către Asociația de Dezvoltare Intercomunitară de Deșeuri Timiș


Având în vedere Fișa de fundamentare a bugetului de venituri și cheltuieli pentru anul 2024 – Zona 3 Deta – Contract aferent pentru întocmire documentație de atribuire în vederea organizării procedurii de atribuire prin negociere fără publicare prealabilă a serviciilor de colectare-transport a deșeurilor municipale din Zona 3 Deta, în valoare de 17.500 lei la care se adaugă TVA în valoare de 3.325 lei, valoarea totală a contractului este de 20.828 lei, valoarea totală, repartizată proportional cu numărul de locuitori din UAT -urile din Zona 3 Deta este de 20.825 lei Comunei Liebling fiindu-i repartizată suma de 1.518 lei, raportat la numărul populației conform datelor RPL 2021 de 3.358 de persoane; 

Ținând cont de :

 Rezilierea Contractului nr. 1792/2017 încheiat cu ASOCIEREA BRAI-CATA S.R.L - LIBRO EVENTS S.R.L., prin Notificarea de Încetare a Contractului nr. 2348/27.11.2020, înregistrată la ADID Timiș sub nr. 8522/02.12.2020; 
- Situația de urgență existentă in Zona 3-Deta ca urmare încetării prin reziliere a Contractului nr. 1792/28.09.2017;  
- Hotărârea nr. 22/02.03.2021 privind situația generată de întreruperea activității de colectare și transport a deșeurilor menajere la nivelul unităților administrativ teritoriale ca urmare a rezilierii contractului cu operatorul de salubrizare BRAI-CATA din Zona 3 Deta și Zona 4 Făget din județul Timiș, adoptată de Comitetul Județean pentru Situații de Urgență Timiș;
- Hotărârea AGA ADID Timiș pe Zona 3-Deta nr. 4/08.05.2024 prin care s-a aprobat plata unei cotizații suplimentare pentru a se asigura fondurile necesare  plății contractului de consultanță încheiat pentru elaborarea documentației de atribuire prin negociere directă fără publicare prealabilă a gestiunii deșeurilor municipale în Zona 3-Deta, conform Fișei de fundamentare a bugetului de venituri și cheltuieli pentru anul 2024-Zona 3-Deta-Contract aferent pentru întocmire documentație de atribuire;
- Contractul de delegare a gestiunii activității de  colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat în Zona 3-Deta din județul Timiș nr. 10497/28.12.2023;
- Statutul Asociației de Dezvoltare Intercomunitară Deșeuri Timiș, astfel cum a fost modificat și completat ;
- Documentului de pozitie al ADID Timiș privind modul de implementare a proiectului ”Sistem integrat de management al deșeurilor din județul Timiș”.
Subsemnatul Vasile Iacob, în calitate de viceprimar al Comunei Liebling, prin prezentul raport, vă supun atenției aprobarea proiectului de hotărâre în forma prezentată.
Viceprimarul Comunei Liebling                                                                

                                                                                         Vasile Iacob

